b'\n_START_ARTICLE_\nKatodna cev\n_START_PARAGRAPH_\nKatodna cev, ki jo je izumil Karl Ferdinand Braun, je prikazovalna naprava, ki je bila uporabljena v ve\xc4\x8dini monitorjev, televizij in osciloskopov. Katodna cev, razvita iz dela Phila Farnswortha, je bila uporabljena v ve\xc4\x8dini televizij do poznega 20. stoletja in prihoda plazemskih zaslonov, zaslonov s teko\xc4\x8dimi kristali (LCD), DLP, OLED zaslonov in ostalih tehnologij.\n_START_SECTION_\nZgodovina razvoja katodne cevi\n_START_PARAGRAPH_\nZa\xc4\x8detek razvoja, ki je pripeljal do izuma katodne cevi, sega v leto 1855, ko je nem\xc5\xa1ki fizik Henrich Geissler razvil \xc5\xbeivosrebrno \xc4\x8drpalko. Ta je omogo\xc4\x8dala doseganje vakuuma v ceveh, predhodnicah katodne cevi. Prvo katodno cev kot prikazovalno napravo (predhodnico kasnej\xc5\xa1ega televizorja) je izumil Karl Ferdinand Braun leta 1897._NEWLINE_Prvotna razli\xc4\x8dica katodne cevi je bila hladno-katodna dioda, spremenjena Crooksova cev z zaslonom, prevle\xc4\x8dena s fosforescen\xc4\x8dno snovjo, v\xc4\x8dasih imenovana Braunova cev. Prvo razli\xc4\x8dica, ki je uporabljala vro\xc4\x8do katodo, sta razvila J. B. Johnson (Johnsonov \xc5\xa1um) in H. W. Winhart, komercialen produkt pa je postala leta 1922._NEWLINE_Leta 1934 je podjetje Telefunken iz Nem\xc4\x8dije proizvedlo prvo elektri\xc4\x8dno televizijo s katodno svetlobno cevjo.\n_START_SECTION_\nOpis naprave\n_START_PARAGRAPH_\nKatodni \xc5\xbearki so tok elektronov visoke hitrosti, ki jih oddaja segreda katoda v vakuumski cevi._NEWLINE_V katodni cevi so elektroni nata\xc4\x8dno usmerjeni v \xc5\xbearek, ki ga proti vidnem koncu (anoda), ki je prekrit s luminiscen\xc4\x8dnim materialom, odbijata magnetno ali elektri\xc4\x8dno polje. Ko elektroni zadenejo ta material, se odda svetloba._NEWLINE_V primeru televizije in sodobnih ra\xc4\x8dunalni\xc5\xa1kih monitorjev se celotna sprednja stran izrisuje s fiksnim vzorcem, imenovanim raster, slika pa se ustvari z moduliranjem curka elektronov glede na video signal televizijskega programa. Ker curek elektronov zadane le majhen del zaslona na sredini, ga je potrebno usmeriti po celotni povr\xc5\xa1ini zaslona. Za to se uporabljata dva seta elektromagnetov, name\xc5\xa1\xc4\x8dena na vratu katodne cevi: eden curek odklonov odklanja v vodoravni, drugi pa v navpi\xc4\x8dni smeri; tako lahko curek elektronov dose\xc5\xbee celotno povr\xc5\xa1ino zaslona._NEWLINE_V osciloskopih je mo\xc4\x8d elektronskega curka konstanta, slika pa se izrisuje vzporedno s poljubno potjo. Navadno je vzporedni odboj curka proporcionalen s \xc4\x8dasom, navpi\xc4\x8dni pa s signalom. Cev take vrste je o\xc5\xbeja in dalj\xc5\xa1a, odboj curka pa povzro\xc4\x8di elektri\xc4\x8dno polje prek odbojnih plo\xc5\xa1\xc4\x8d, name\xc5\xa1\xc4\x8denih na vratu cevi. Uporaba elektri\xc4\x8dnega namesto magnetnega polja omogo\xc4\x8da veliko hitrej\xc5\xa1i odklon curka._NEWLINE_Barvne katodne cevi uporabljajo tri vrste fosforescentnih snovi, ki specifi\xc4\x8dno oddajajo rde\xc4\x8do, zeleno in modro svetlobo, skupaj zgo\xc5\xa1\xc4\x8denih v trakce ali gru\xc4\x8de. V barvni katodni cevi so trije elektronski topovi, za vsako barvo eden, vsak pa lahko dose\xc5\xbee samo piko ene barve, saj se elektroni, k bi v nasprotnem primeru zadeli napa\xc4\x8dno fosforescentno snov, absorbirajo._NEWLINE_Zunanje steklo prepu\xc5\xa1\xc4\x8da svetlobo, ki jo ustvarjajo fosforescen\xc4\x8dne snovi, vendar mora (pri barvni katodni cevi) ustaviti nevarne rentgenske \xc5\xbearke, ki nastanejo pri trku elektronskega curka z visoko hitrostjo. To je tudi razlog, da je sprednje steklo narejeno iz osvin\xc4\x8denega stekla. Ravno zaradi tega in za\xc5\xa1\xc4\x8ditnih vezij, ki prepre\xc4\x8dujejo, da bi se napetost na anodi preve\xc4\x8d pove\xc4\x8dala, je emisija rentgenskih \xc5\xbearkov sodobnih zaslonov s katodno cevjo znotraj dovoljenih mej.\n_START_SECTION_\nObstojnost fosforja\n_START_PARAGRAPH_\nNa voljo je ve\xc4\x8d vrst fosforja, odvisno od potreb meritev in prikazanih aplikacij. Svetlost, barve in obstojnost osvetlitve je odvisna od tipa_NEWLINE_fosforja, ki se uporablja za CTR ekran. Obstajajo fosforji z obstojnostjo od manj kot eno mikrosekundo, do ve\xc4\x8d sekund. Dolgo obstojni fosfor _NEWLINE_je za\xc5\xbeelen za vizualno opazovanje kratkih, prehodnih dogodkov. Za opazovanje hitrih in ponavljajo\xc4\x8dih se dogodkov, ki imajo visoko frekvenco,_NEWLINE_pa je v splo\xc5\xa1nem bolj primeren fosfor z manj obstojnosti.\n_START_SECTION_\nMikrokanalna plo\xc5\xa1\xc4\x8da\n_START_PARAGRAPH_\nKo prikazujemo hiter dogodek v enem posnetku, se mora \xc5\xbearek odbiti zelo hitro, z nekaj elektroni, ki delujejo kot vzvodi na ekran, kar vodi do_NEWLINE_\xc5\xa1ibke ali nevidne slike na ekranu. Osciloskop CRT je narejen tako, da lahko zelo hitri signali bolj osvetljijo ekran, s tem da gre elektronski_NEWLINE_\xc5\xbearek skozi mikrokanalno plo\xc5\xa1\xc4\x8do tik preden se dotakne ekrana. Zaradi fenomena sekundarnih emisij ta plo\xc5\xa1\xc4\x8da multiplicira \xc5\xa1tevilo elektronov,_NEWLINE_ki dose\xc5\xbeejo fosforjev ekran. To predstavlja pomembno izbolj\xc5\xa1avo osvetlitve, ob\xc4\x8dutljivost in velikost spota.\n_START_SECTION_\nMerilne plo\xc5\xa1\xc4\x8dice\n_START_PARAGRAPH_\nVe\xc4\x8dina osciloskopov ima, kot del vidnega ekrana merilne plo\xc5\xa1\xc4\x8dice, ki dalj\xc5\xa1ajo meritve. Merilne plo\xc5\xa1\xc4\x8dice so lahko trajno ozna\xc4\x8dene znotraj fronte_NEWLINE_CRT- ja, lahko pa so transparentne, na zadnji plo\xc5\xa1\xc4\x8di. Zunanje merilne plo\xc5\xa1\xc4\x8dice so navadno narejene iz stekla ali akrilne plastike. Prednost notranje merilne plo\xc5\xa1\xc4\x8dice je v tem, da odstrani napake, pri razlo\xc4\x8devanju. Vendar se je za razliko od zunanje merilne plo\xc5\xa1\xc4\x8dice ne da spremeniti za sprejem_NEWLINE_razli\xc4\x8dnih vrst meritev.  Osciloskop pogosto od strani osvetljuje merilno plo\xc5\xa1\xc4\x8dico, kar izbolj\xc5\xa1uje njeno vidnost v temnih prostorih.\n_START_SECTION_\nKatodna cev v televizorjih in monitorjih CRT\n_START_PARAGRAPH_\nZasloni CRT in TV zasloni klasi\xc4\x8dnih televizorjev so si med seboj precej podobni, saj oboji delujejo po na\xc4\x8delu katodne cevi. Monitorji CRT so po njen dobili celo ime, saj je kratica CRT okraj\xc5\xa1ava za cathode-ray tube. Katodna cev v teh napravah je sestavljena iz katode, anode, prevodnega premaza, fosforjevega premaza in snopa elektronov. Katoda je segreta nitka v stekleni cevi, v kateri je vakuum. Snop svetlobe tvori skupina hitro premikajo\xc4\x8dih se elektronov, ki \xc2\xbbpobegnejo iz nitke\xc2\xab. Anoda jih s svojo privla\xc4\x8dnostjo pospe\xc5\xa1i in ustavi vse, ki odstopajo od osnovnega snopa. Le-ti elektroni nato \xc2\xbbzletijo\xc2\xab\xc2\xa0skozi vakuum in udarijo ob drugo stran cevi, premazano s fosforescentno snovjo, ki ob trku zasveti. Da elektroni padejo na poljubno to\xc4\x8dko na ekranu, poskrbita tuljavi, ki sta naviti okrog katodne cevi in s pomo\xc4\x8djo spreminjanja magnetnega polja povzro\xc4\x8data, da se elektroni odklonijo, kamor je treba. Prva tuljava skrbi za vertikalen, druga za horizontalen odklon. S spreminjanjem napetosti lahko tako elektronsko snop odklonimo na katero koli to\xc4\x8dko na zaslonu._NEWLINE_Na zaslonih s katodno cevjo se v primeru, da ni poskrbljeno za za\xc5\xa1\xc4\x8dito, na povr\xc5\xa1ini zaslona nabira stati\xc4\x8dna elektrika. \xc4\x8ceprav to ne predstavlja nevarnosti, lahko vodi do ob\xc4\x8dutnega zmanj\xc5\xa1anja kvalitete slike, saj zaslon zaradi stati\xc4\x8dne elektrike privla\xc4\x8di pra\xc5\xa1ne delce. \xc4\x8ce zaslon ni redno \xc4\x8di\xc5\xa1\xc4\x8den s suho ali posebej zato namenjeno krpo (uporabna navadnih gospodinjskih \xc4\x8distil lahko po\xc5\xa1koduje za\xc5\xa1\xc4\x8ditne plasti na zaslonu), se po nekaj mesecih svetlost in \xc4\x8distost slike vidno zmanj\xc5\xa1ata._NEWLINE_Glavne razlike med CRT in klasi\xc4\x8dnim televizijskim zaslonom so v kvaliteti izrisovanja slike ter v zapletenosti in natan\xc4\x8dnosti elektronskih vezij.\n_START_SECTION_\nNove tehnologije\n_START_PARAGRAPH_\nZelo verjetno je, da bodo tehnologije kot so plazemski zasloni, zasloni s teko\xc4\x8dimi kristali in druge nove tehnologije s\xc4\x8dasoma povsem zamenjale zaslone s katodnimi cevmi, saj so novi modeli \xc4\x8dedalje cenej\xc5\xa1i, manj obse\xc5\xbeni in porabijo manj energije. V letu 2005 ra\xc4\x8dunalni\xc5\xa1ki zasloni s teko\xc4\x8dimi kristali (LCD) \xc5\xbee zasedajo ve\xc4\x8dino trga pri zaslonih. Kljub vsemu pa CRT zasloni vi\xc5\xa1jega kakovostnega razreda zaradi bolj\xc5\xa1ega kontrasta in ve\xc4\x8dje barvne to\xc4\x8dnosti ostajajo priljubljeni pri oblikovalcih, tiskarjih in v ostalih vejah grafi\xc4\x8dne industrije.\n_START_SECTION_\nNevarnosti\n_START_PARAGRAPH_\nNekateri verjamejo, da elektromagnetno polje, ki ga sevajo zasloni s katodno cevjo, predstavljajo nevarnost za zdravje in funkcioniranje \xc5\xbeivih celic. Izpostavljenost temu polju je veliko manj\xc5\xa1a na razdalji, ve\xc4\x8dji od 85 centimetrov. Sevanje je tudi manj intenzivno za uporabnika zaslona, kot za osebo, ki se nahaja za zaslonom._NEWLINE_Zasloni s katodno cevjo sevajo tudi zelo majhno koli\xc4\x8dino rentgenskih \xc5\xbearkov, ki so rezultat obstreljevanja fosforescen\xc4\x8dnih snovi s curkom elektronov. Ve\xc4\x8dino tega sevanja blokira debelo svin\xc4\x8deno steklo, tako da je koli\xc4\x8dina sevanja, ki se prebije skozi to steklo, ve\xc4\x8dinoma ne\xc5\xa1kodljiva. _NEWLINE_Konstantno osve\xc5\xbeevanje zaslona lahko pri fotoob\xc4\x8dutljivih epileptikih povzro\xc4\x8di epilepti\xc4\x8dni napad. Pri zmanj\xc5\xa1anju teh efektov pomagajo posebni filtri, ki se namestijo na zaslon, ali pa visoka osve\xc5\xbeevalna frekvenca (nad 75\xc2\xa0Hz)._NEWLINE_Katodne cevi delujejo pri zelo visoki napetosti, ki lahko ostane v napravi tudi nekaj dni po tem, ko je bila katodna cev izklopljena in izklju\xc4\x8dena iz elektri\xc4\x8dnega omre\xc5\xbeja. V katodni cevi je vakuum, zato pri po\xc5\xa1kodbah obstaja mo\xc5\xbenost implozije.\n_START_SECTION_\nPredelava\n_START_PARAGRAPH_\nV predelavi elektronskih odpadkov veljajo katodne cevi za enega najte\xc5\xbejih vrst za recikliranje, saj imajo razmeroma visoke koncentracije svinca in fosforja. V Sloveniji obstaja ve\xc4\x8d podjetij, ki se ukvarjajo z zbiranjem odpadne elektri\xc4\x8dne in elektronske opreme (v nadaljevanju OEEO) in imajo za to potrebna dovoljenja. Med OEEO spadajo tudi CRT-ji, ki se od imetnikov prevzamejo brezpla\xc4\x8dno. V Zdru\xc5\xbeenih dr\xc5\xbeavah Amerike pa obstajajo podjetja, ki za prevzem CRT zara\xc4\x8dunavajo nizko pristojbino, nakar svoje delo subvencionirajo s prodajo bakra, \xc5\xbeic in tiskanih vezij. United States Environmental Protection Agency (EPA) vklju\xc4\x8duje zavr\xc5\xbeene monitorje CRT v svoji kategoriji \xc2\xbbnevarnih gospodinjskih odpadkov\xc2\xab. _NEWLINE_Posvin\xc4\x8deno CRT steklo se prodaja za ponovno pretalitev v druge CRT, ali celo razgradnjo in uporabo pri gradnji cest.\n_START_SECTION_\nPropad\n_START_PARAGRAPH_\n\xc4\x8ceprav so na katodni cevi osnovani ra\xc4\x8dunalni\xc5\xa1ki monitorji in televizije predstavljali temelj tehnologije zaslonov ve\xc4\x8d_NEWLINE_desetletij, veljajo danes za mrtvo tehnologijo. Povpra\xc5\xa1evanje po katodnih zaslonih je za\xc4\x8delo mo\xc4\x8dno upadati od leta_NEWLINE_2000 dalje. Glavni razlog za upad povpra\xc5\xa1evanja je hiter razvoj in ni\xc5\xbeanje cen tehnologije LCD. Najprej se je_NEWLINE_vse skupaj za\xc4\x8delo pri ra\xc4\x8dunalni\xc5\xa1kih monitorjih, nato pa \xc5\xa1e pri televizijskih zaslonih._NEWLINE_Konec proizvodnje tudi najbolj razvite CRT tehnologije ( vklju\xc4\x8duje tudi Sony in Mitsubishi linijo izdelkov) v _NEWLINE_letu 2010 pomeni izgubo CRT sposobnosti. V Kanadi in ZDA se je prodaja in proivodnja visoko razvitih CRT zaslonov (30in\xc4\x8dni zasloni) kon\xc4\x8dala leta 2007. Le nekaj let kasneje je iz trgovin izginil tudi cenovno ugodni _NEWLINE_kombinirani katodni televizijski zaslon (20- in\xc4\x8dni zaslon z integriranim VHS in DVD predvajalnikom). V zadnjih _NEWLINE_petih do \xc5\xa1estih letih je katodne monitorje in televizijske zaslone povsem zamenjala nova tehnologija, kljub temu, da njihova _NEWLINE_doba uporabnosti \xc5\xa1e ni potekla._NEWLINE_Podjetja se seveda odzivajo na trende. Trgovci na drobno, kot na primer "Best Buy", vztrajno zmanj\xc5\xa1ujejo prostor _NEWLINE_za CRT. Leto 2005 je Sony napovedal, da bodo ustavili proizvodnjo katodnih ra\xc4\x8dunalni\xc5\xa1kih zaslonov. V letu 2008 je tudi_NEWLINE_Samsung ustavil proizvodnjo novih modelov katodnih zaslonov._NEWLINE_Zmanj\xc5\xa1evanje uporabe katodne tehnologije pa je bilo bolj po\xc4\x8dasno v dr\xc5\xbeavah v razvoju. Po raziskavah ISUPPLY-a proizvodnja_NEWLINE_LCD-jev ni presegla proizvodnje CRT-jev vse do konca leta 2007, predvsem zaradi velike proizvodnje CRT na Kitajskem._NEWLINE_V Veliki Britaniji je "DIXOUS", najve\xc4\x8dji trgovec z elektri\xc4\x8dnimi aparati, poro\xc4\x8dal, da je prodaja CRT zaslonov konec_NEWLINE_leta 2004 predstavljala 80-90% vseh televizijskih zaslonov, leta 2005 pa samo \xc5\xa1e 15-20%. Podjetje je prenehalo_NEWLINE_s prodajo CRT televizijskih zaslonov leta 2007.\n_START_SECTION_\nVzroki\n_START_PARAGRAPH_\nCRT tehnologija kljub nedavnem napredku ostaja relativno te\xc5\xbeka in nerodna ter v primerjavi z drugimi tehnologijami_NEWLINE_zavzame veliko prostora. CRT ekrani imajo precej globlje omarice glede na plo\xc5\xa1\xc4\x8date plazma in LCD zaslone. Zato ni prakti\xc4\x8dno_NEWLINE_imeti CRT zaslona z ve\xc4\x8d kot 102\xc2\xa0centimeterskim zaslonom, saj je celotna televizija prevelika. LCD in plazma zasloni pa zlahka _NEWLINE_prese\xc5\xbeejo to velikost, hkrati pa so o\xc5\xbeji, kar je precej pomembno za potro\xc5\xa1nike._NEWLINE_Nekateri proizvajalci CRT (npr. LG Display in Samsug Display) so razvili CRT tehnologijo s tanj\xc5\xa1o cevjo. To pa pomeni _NEWLINE_da imajo lahko ekrani tudi samo 300mm globine.\n_START_SECTION_\nPreporod na specializiranih trgih\n_START_PARAGRAPH_\nLeta 2008 je CRT tehnologija prevzela drugo mesto v Severni Ameriki, zaradi procesa konsolizacije proizvajalcev plazma _NEWLINE_zaslonov._NEWLINE_CRT-ji so uporabni za prikazovanje slik z visoko lo\xc4\x8dljivostjo in pravilnim barvnim ravnovesjem. LCD-ji, kot trenutno_NEWLINE_najbolj popularna zaslonska tehnologija, imajo v splo\xc5\xa1nem slab\xc5\xa1i barvni prikaz (kljub ve\xc4\x8dji svetlosti), zaradi fluorescentnih_NEWLINE_lu\xc4\x8di, ki se uporabljajo za podlago._NEWLINE_CRT je \xc5\xa1e vedno popularen v industriji tiskanja in oddajanja, kot tudi pri profesionalnih videih, fotografijah ter grafi\xc4\x8dnih podro\xc4\x8djih. Zasluge za to imajo bolj\xc5\xa1e barve, kontrast in \xc5\xa1ir\xc5\xa1i vidni kot. CRT lahko \xc5\xa1e vedno najdemo pri video igricah, predvsem zaradi visoke lo\xc4\x8dljivosti, hitrega odzivnega \xc4\x8dasa in najni\xc5\xbejim mo\xc5\xbenim vlo\xc5\xbekom z zamikom.'